അഞ്ചു മിനിട്ടിനിടെ യുവതിക്ക് നല്കിയത് രണ്ട് ഡോസ് വാക്സിന് സംഭവം മലയിന്കീഴ് താലൂക്ക് ആശുപത്രിയില് മലയിന്കീഴ്: മലയിന്കീഴ് താലൂക്ക് ആശുപത്രിയില് അഞ്ച് മിനിട്ട് വ്യത്യാസത്തില് യുവതിക്ക് നല്കിയത് രണ്ട് ഡോസ് കൊവിഡ് വാക്സിന്. മലയിന്കീഴ് കുഴിതാലംകോട് മേക്കുംകര പുത്തന് വീട്ടില് ശ്രീകലയുടെ മകള് ശ്രീലക്ഷ്മിക്കാണ് 25 ഇന്നലെ രാവിലെ 10.30ന് ആദ്യ ഡോസ് കൊവിഷീല്ഡ് വാക്സിന് നല്കിയത്. തുടര്ന്ന് അഞ്ചു മിനിട്ട് കഴിഞ്ഞ് വീണ്ടും കുത്തിവയ്പ്പെടുത്തു. ഒരേ നഴ്സ് തന്നെയാണ് രണ്ട് തവണയും വാക്സിന് നല്കിയത്. ആദ്യ ഡോസെടുത്ത ശേഷം അരമണിക്കൂര് കഴിഞ്ഞ് പോയാല് മതിയെന്ന് ആശുപത്രി അധികൃര് പറഞ്ഞതനുസരിച്ചാണ് ശ്രീലക്ഷ്മി അവിടെ ഇരുന്നത്. അതിനിടെ നഴ്സ് രണ്ടാമതുമെത്തിയപ്പോള് തനിക്ക് വാക്സിനെടുത്തതാണെന്ന് ശ്രീലക്ഷ്മി പറഞ്ഞിരുന്നു. എന്നാല് നഴ്സ് പെട്ടെന്ന് കുത്തിവയ്ക്കുകയായിരുന്നു. തുടര്ന്ന് ശ്രീകല ആശുപത്രി സൂപ്രണ്ടിനോട് പരാതിപ്പെടാനെത്തിയപ്പോള് ഡ്യൂട്ടി ഡോക്ടറോഡ് പറയാന് നിര്ദ്ദേശിച്ചെന്നും ആക്ഷേപമുണ്ട്. അതിനിടെ ശ്രീലക്ഷ്മിക്ക് അസ്വസ്തത അനുഭവപ്പെട്ടെങ്കിലും മറ്റ് ആശുപത്രിയിലേക്ക് റഫര് ചെയ്യുന്നതിന് സൂപ്രണ്ട് തയ്യാറായില്ല. തുടര്ന്ന് കോണ്ഗ്രസ്, ബി.ജെ.പി പ്രവര്ത്തകരെത്തി സൂപ്രണ്ടിനോട് സംസാരിച്ചതിന് ശേഷമാണ് ജനറല് ആശുപത്രിയിലേക്ക് പോകാന് അനുവദിച്ചത്. ഡി.എം.ഒയും ആശുപത്രിയിലെത്തി. ജനറല് ആശുപത്രിയില് പരിശോധനകള്ക്കും നിരീക്ഷണത്തിനും ശേഷം ഒന്നരമണിക്കൂര് കഴിഞ്ഞ് ശ്രീലക്ഷ്മിയെ വീട്ടില് പോകാന് അനുവദിച്ചു. വീഴ്ചയില്ലെന്ന് ആശുപത്രി സൂപ്രണ്ട് ശ്രീലക്ഷമിക്ക് വാക്സിന് നല്കിയത് അറിയാതെ മറ്റൊരു നഴ്സാണ് രണ്ടാമതും കുത്തിവയ്ച്ചതെന്ന് ആശുപത്രി സൂപ്രണ്ട് ഡോ. ഷീജ പറഞ്ഞു. ആദ്യമെടുത്തത് ടെസ്റ്റ് ഡോസാണെന്ന് ധരിച്ചാ യുവതി അവിടെ ഇരുന്നത്. വാക്സിന് ലഭിച്ചോ എന്ന് നഴ്സ് ചോദിച്ചപ്പോള് ഇല്ലെന്നാണ് മറുപടി പറഞ്ഞത്. രണ്ടാമത് കുത്തിവയ്ച്ചത് അറിഞ്ഞയുടന് ഡ്യൂട്ടി ഡോക്ടര് ശ്രീലക്ഷമിയെ പരിശോധിച്ച് മറ്റ് ആരോഗ്യപ്രശ്നങ്ങളില്ലെന്ന് ഉറപ്പാക്കി. തുടര്ന്ന് ആശുപത്രി ആംബുലന്സില് ജനറല് ആശുപത്രിയിലെത്തിച്ച് വിദഗ്ദ്ധ പരിശോധന നടത്തിയതായും സൂപ്രണ്ട് പറഞ്ഞു. സൂപ്രണ്ട് സംഭവത്തെ നിസാരവത്കരിച്ചെന്നാരോപിച്ച് ബി.ജെ.പി പ്രവര്ത്തകര് ആശുപത്രിയില് പ്രതിഷേധിച്ചു. വാക്സിന് യജ്ഞം: ഒരാഴ്ചക്കിടെ നല്കിയത് 24 ലക്ഷത്തിലധികം പേര്ക്ക് ഇന്നലെ 3.25 ലക്ഷം പേര്ക്ക് തിരുവനന്തപുരം: സംസ്ഥാനത്തെ കൊവിഡ് വാക്സിന് യജ്ഞത്തിന്റെ ഭാഗമായി ഒരാഴ്ചക്കിടെ നല്കിയത് 24 ലക്ഷത്തിലധികം പേര്ക്ക്. യജ്ഞം ആരംഭിച്ച ആഗസ്റ്റ് 9 മുതല് ഇന്നലെവരെയുള്ള കണക്ക് അനുസരിച്ച് 24,16,706 പേര്ക്കാണ് വാക്സിന് നല്കിയത്. തിങ്കള് 2,54,409, ചൊവ്വ 99,528, ബുധന് 2,42,422, വ്യാഴം 4,08,632, വെള്ളി 5,60,515, ശനി 5,26,246 എന്നിങ്ങനെയാണ് വാക്സിനേഷന് നടന്നത്. ഇന്നലെ 3,24,954 പേര്ക്ക് വാക്സിന് നല്കി. ഇതില് 2,95,294 പേര് ഒന്നാം ഡോസും 29,660 പേര് രണ്ടാം ഡോസും സ്വീകരിച്ചു. 1220 സര്ക്കാര് കേന്ദ്രങ്ങളും 189 സ്വകാര്യ കേന്ദ്രങ്ങളും ഉള്പ്പെടെ 1409 വാക്സിനേഷന് കേന്ദ്രങ്ങളാണ് ഇന്നലെ ഉണ്ടായിരുന്നത്. അതേസമയം സംസ്ഥാനത്തിന് ഇന്നലെ 5 ലക്ഷം ഡോസ് കൊവിഷീല്ഡ് കൂടി എറണാകുളത്ത് രാത്രിയോടെ ലഭ്യമായി. ഇത് മറ്റ് ജില്ലകളിലേക്കും വിതരണം ചെയ്യും. ഇതുവരെ ആകെ ഡോസ് 2,42,66,857 ആദ്യ ഡോസ് 1,75,79,206 രണ്ടാം ഡോസ് 66,87,651